CELEX: 62009TN0184
Language: lt
Date: 2009-05-14 00:00:00
Title: Byla T-184/09: 2009 m. gegužės 14 d. pareikštas ieškinys byloje Graikijos Respublika prieš Komisiją

15.8.2009   
            
            
               LT
            
            
               Europos Sąjungos oficialusis leidinys
            
            
               C 193/23
            
         2009 m. gegužės 14 d. pareikštas ieškinys byloje Graikijos Respublika prieš Komisiją
   (Byla T-184/09)
   2009/C 193/37
   Proceso kalba: graikų
   
      Šalys
   
   
      Ieškovė: Graikijos Respublika, atstovaujama B. Kontolaimos, E. Leftheriotou ir V. Karra
   
      Atsakovė: Europos Bendrijų Komisija
   
      Ieškovės reikalavimai
   
   
               —
            
            
               Priimti ieškinį ir panaikinti ginčijamą sprendimą; to nepadarius, pakeisti jį taip, kad finansinės korekcijos procentinis dydis būtų sumažintas iki 5 %; to nepadarius, taikyti 10 % korekciją tik tam kiekiui, kuris atitinka E.B.Z. importuotą cukrų.
            
         
               —
            
            
               Priteisti iš Komisijos bylinėjimosi išlaidas.
            
         
      Ieškinio pagrindai ir pagrindiniai argumentai
   
   Savo tiesioginiame ieškinyje dėl 2009 m. kovo 19 d. Komisijos sprendimo dėl Bendrijos atsisakymo Europos žemės ūkio orientavimo ir garantijų fondo (EŽŪOGF) Garantijų skyriaus lėšomis finansuoti tam tikras valstybių narių patirtas išlaidas (pranešta dokumentu Nr. C(2009) 1945) (OL L 75. p. 15), susijusio su korekcijų taikymu eksporto grąžinamosioms išmokoms dėl patikrinimų trūkumo ir bendru cukraus sektoriaus rinkų organizavimu, panaikinimo Graikijos Respublika nurodo tokius panaikinimo pagrindus:
   Pirmu panaikinimo pagrindu nurodomas sąskaitų patvirtinimo procedūros negaliojimas dėl esminių procedūrinių taisyklių, numatytų Reglamento (EB) Nr. 1663/95 (1) 8 straipsnio 1 dalyje, pažeidimo ir dvišalių diskusijų dėl cukrui numatytų išmokų korekcijos taikymo į I priedą neįtrauktiems produktams neinicijavimo.
   Antru panaikinimo pagrindu nurodomi klaidingas faktų vertinimas, nepakankamas motyvavimas ir Komisijai suteiktos diskrecijos ribų viršijimas, kiek tai susiję su fondui kilusios rizikos vertinimu.
   Trečiu panaikinimo pagrindu nurodomas proporcingumo principo pažeidimas.
   
      (1)  1995 m. liepos 7 d. Komisijos reglamentas (EB) Nr. 1663/95, nustatantis išsamias taisykles dėl Tarybos reglamento (EEB) Nr. 729/70 apibrėžtos EŽŪOGF garantijų skyriaus sąskaitų apmokėjimo tvarkos taikymo (OL L 158, p. 6; 2004 m. specialusis leidimas lietuvių k., 3 sk., 18 t., p. 31).